กนช.อนุมัติปรับแผนยุทธศาสตร์การบริหารจัดการทรัพยากรน้ำเป็นแผนแม่บทสอดคล้องยุทธศาสตร์ชาติ 20 ปี ด้าน
รองนายกรัฐมนตรี เปิดเผย กนช.อนุมัติปรับแผนยุทธศาสตร์การบริหารจัดการทรัพยากรน้ำเป็นแผนแม่บทสอดคล้องยุทธศาสตร์ชาติ 20 ปี ด้านกรมอุตุนิยมวิทยา เตือนเฝ้าระวังพายุมังคุด ถึงวันที่ 19 กันยายนนี้

 พลเอก ฉัตรชัย สาริกัลยะ รองนายรัฐมนตรี แถลงผลการประชุมคณะกรรมการทรัพยากรน้ำแห่งชาติ (กนช.) ครั้งที่ 3/2561 ณ ทำเนียบรัฐบาล ว่า ในรอบ 4 ปีที่ผ่านมา รัฐบาลได้เร่งรัดการบริหารจัดการน้ำ โดยปรับวิธีการทำงานให้ทุกหน่วยงานมาบูรณาการร่วมกันเพื่อลดความซ้ำซ้อน ขับเคลื่อนผ่าน 3 เสาหลัก คือกฎหมาย เช่น ร่าง พ.ร.บ.ทรัพยากรน้ำแห่งชาติ ที่อยู่ระหว่างการพิจารณาของ สนช.ในวาระ 2 และ 3  ซึ่งคาดว่าจะมีผลบังคับใช้ในปีนี้  การจัดตั้งองค์กรกลางเป็นแกนหลักในการขับเคลื่อนงานทั้งหมด ไม่ว่าจะเป็น กนช. และ สทนช. รวมไปถึงแผนบริหารจัดการน้ำ 20 ปี ซึ่งหลังจากนี้ก็จะเริ่มเดินหน้าขับเคลื่อนโครงการสำคัญกว่า 300 โครงการ ตามแผนระยาว ปี 2557-2569 เพื่อลดผลกระทบด้านน้ำแก่ประชาชน ดังนั้นฝากให้รัฐบาลชุดต่อไปสานต่อแผนบริหารจัดการน้ำ เพื่อไม่ให้งานต้องสะดุด รวมทั้งเกิดประโยชน์สูงสุดต่อประชาชน

       ด้านนายสมเกียรติ ประจำวงษ์ เลขาธิการ สทนช. ในฐานะกรรมการและเลขานุการ กนช. เปิดเผยว่า ที่ประชุมได้ขยายแผนยุทธศาสตร์การบริหารจัดการทรัพยากรน้ำจาก 12 ปี เป็น 20 ปี ให้สอดคล้องกับแผนยุทธศาสตร์ชาติ และปรับชื่อใหม่เป็นแผนแม่บท ซึ่งได้กำหนดเป้าหมายใหม่เพิ่มเติมรายยุทธศาสตร์ คือ ยุทธศาสตร์ที่ 1 พัฒนา/ขยายเขตระบบประปา เพิ่มประสิทธิภาพประปาครบทุกหมู่บ้าน ยุทธศาสตร์ที่ 2 เพิ่มผลิตภาพการใช้น้ำ  และเพิ่มน้ำต้นทุนโดยปฏิบัติการฝนหลวง  ยุทธศาสตร์ที่ 3 บรรเทาอุทกภัยระดับลุ่มน้ำอย่างเป็นระบบทุกลุ่มน้ำป้องกันอุทกภัยในพื้นที่ชุมชนเมือง 764 แห่ง พื้นที่รับประโยชน์ 1.7 ล้านไร่ ยุทธศาสตร์ที่ 4 เพิ่มประสิทธิภาพในการบำบัดน้ำเสีย 105 แห่ง  ยุทธศาสตร์ที่ 5 การป้องกันและลดการ ชะล้างพังทลายของดินในพื้นที่ต้นน้ำ 0.45 ล้านไร่ และยุทธศาสตร์ที่ 6 การจัดทำแผนบริหารจัดการน้ำ ตลอดจนเจรจาความร่วมมือด้านน้ำกับต่างประเทศ นอกจากนี้ที่ประชุมได้พิจารณาถึงการดำเนินโครงการขนาดใหญ่และโครงการสำคัญ มูลค่าเกิน 1,000 ล้านบาทเพื่อแก้ปัญหาอุทกภัยและภัยแล้งอย่างเป็นระบบ (Area Based) ในปี 2562 ที่พร้อมดำเนินการมีทั้งสิ้น 11 โครงการ รวมวงเงินทั้งสิ้นประมาณ 73,679 ล้านบาท โดย 4 โครงการได้ผ่านการพิจารณาของ กนช.แล้ว คือ โครงการประตูระบายน้ำศรีสองรัก อันเนื่องมาจากพระราชด้าริ จ.เลย/ โครงการพัฒนาลุ่มน้ำห้วยหลวงตอนล่าง จ.หนองคาย โครงการอ่างเก็บลุ่มน้ำชี จ.ชัยภูมิและ/โครงการบรรเทาอุทกภัย เมืองชัยภูมิ (ระยะที่1) คงเหลือที่จะเสนอเพิ่มเติมอีก 7 โครงการที่มีความจำเป็นเร่งด่วนและมีความพร้อมที่จะดำเนินการ เช่น  โครงการอุโมงค์ระบายน้ำใต้คลองแสนแสบ
 
    ด้านนายวันชัย ศักดิ์อุดมไชย อธิบดีกรมอุตุนิยมวิทยา กล่าวว่า ขนะนี้พายุดีเปรสชั่นบารีจัต ได้สลายตัวแล้ว แต่ยังเหลือไต้ฝุ่นมังคุด ซึ่งส่งผลให้มีฝนตกหนักในทุกพื้นที่ของประเทศไทย จนถึงวันที่ 19 กันยายนนี้ จึงขอให้ประชาชนเฝ้าระวังผลกระทบที่อาจเกิดน้ำท่วมฉับพลันและน้ำป่าไหลหลาก น้ำล้นตลิ่งและดินโคลนถล่ม ซึ่งศูนย์เฉพาะกิจฯ ได้เฝ้าติดตามสถานการณ์ฝนเพื่อปรับแผนการระบายน้ำ เพื่อป้องกันระดับน้ำที่เพิ่มสูงขึ้นจนท่วมบ้านเรือนประชาชน